Robotický vysávač je vhodný na koberce i hladké povrchy, akými sú napríklad dlaždice, laminátové podlahy, parkety a podobne. Povrch dokáže zbaviť prachu, vlasov či chlpov, no treba rátať s tým, že je vhodný len pre menšie množstvá nečistôt. S veľkými chumáčmi prachu alebo s rozsypanými surovinami si neporadí. Robotické mopy nevysávajú, ale ponúkajú len funkciu suchého, vlhkého či mokrého vytierania. Sú preto vhodnou voľbou pre rôzne typy tvrdých povrchov (podláh). S kobercami si tieto prístroje neporadia. Na trhu sú aj hybridné modely, čiže robotické vysávače s mopom, ktoré vedia vysávať a tiež vytierať podlahy na sucho aj na mokro. Sú vybavené nádržou na vodu alebo čistiaci prostriedok a umývacími kefami.\r